Sindhu S
sindhus@live.in 2013
Ekaterina Gerasimova
kittykat3756@gmail.com 2013
Michael Hill
mdhillca@gmail.com 2013
Színek és hátterek módosítása.
Kelemen Gábor
kelemeng at gnome dot hu 2013, 2014, 2015.
Attila Hammer
hammera at pickup dot hu 2014.

# Színsémák

Ha az alapértelmezett Terminál séma nem nyerte el tetszését, módosíthatja a szöveghez és a háttérhez használt színeket. Használhatja az asztali környezet témájának színeit, választhat az előre beállítottak közül, vagy létrehozhat sajátot is.

# Rendszertéma színeinek használata

A rendszertéma színeinek használata:

Válassza a Szerkesztés Profil beállításai Színek lapot.

Jelölje be a Rendszertéma színeinek használata négyzetet. A változtatások azonnal életbe lépnek.

# Beépített sémák

A következő beépített színsémák közül választhat: Fekete a világossárgán, Fekete a fehéren, Szürke a feketén, Zöld a feketén, Fehér a feketén, Solarized light, Solarized dark. A beépített sémák bármelyikének használata:

Válassza a Szerkesztés Profil beállításai Színek lapot.

Törölje a Rendszertéma színeinek használata négyzetet. Válassza ki a kívánt színsémát a Beépített sémák listából. A kiválasztott színséma azonnal alkalmazásra kerül.

Az alkalmazások a megadott félkövér szín helyett használhatják a paletta egy színét is.

# Egyéni színséma

Egyéni színeket is használhat a Terminál szövegéhez és hátteréhez:

Válassza a Szerkesztés Profil beállításai Színek lapot.

Törölje a Rendszertéma színeinek használata négyzetet. Válassza a Beépített sémák lista Egyéni elemét.

Kattintson a módosítandó összetevő melletti színmintára.

Válassza ki a kívánt színt a színválasztóból, és nyomja meg a Kiválasztás gombot.

Ha a színválasztóból szeretne egy színt választani, akkor nyomja meg a + gombot. A kívánt színt a következő módszerekkel választhatja ki:

Beírhatja a hexadecimális színkódot a beviteli mezőbe.

Húzza a bal oldali csúszkát a szín módosításához, és kattintson a jobb oldali színkijelölő területen a kívánt árnyalatra.

A változtatásai automatikusan mentésre kerülnek.

Egy színt akkor is megváltoztathat a színminta gomb megnyomásával, ha egy beépített sémát választott. A változtatás után a Beépített sémák listában a kijelölés az Egyéni értékre változik.