Sindhu S
sindhus@live.in 2013
Ekaterina Gerasimova
kittykat3756@gmail.com 2013
Mikä pääte on?
Sami Jaktholm
sjakthol@outlook.com 2014

# Yleistä päätteistä

Pääte on GNOME:lle suunniteltu pääteohjelma. Seuraavat termit ja niiden kuvaukset helpottavat Päätteen käytön ja sen ominaisuuksien ymmärtämistä.

# Pääte

Pääte on tekstisyötteen syöttökohde tietokoneessa, jota kutsutaan myös komentoriviksi (Command Line Interface, CLI).

# Fyysiset päätteet

IBM 3270, VT100 ja useat muut ovat laitteistotason päätteitä, joita ei enää tuoteta fyysisinä laitteina. Näiden päätteiden emuloimiseen on luotu pääte-emulaattoreita.

# Pääte-emulaattorit

Emuloinnilla tarkoitetaan sovellusten kykyä imitoida toista ohjelma tai laitetta.

Pääte-emulaattori (tunnetaan myös nimellä tty) on sovellus, joka emuloi videopäätettä nykyaikaisissa tietokoneissa, jotka käyttävät graafisia käyttöliittymiä ja tarjoavat interaktiivisen käyttömahdollisuuden ohjelmille, jotka toimivat vain komentoriviympäristössä. Näitä ohjelmia voidaan ajaa joko samalla laitteella tai toisella tietokoneella telnet-, ssh tai dial-up -yhteyden välityksellä.

# VTE

Virtuaalinen pääteympäristö (Virtual Terminal Environment, VTE) on pääte-emulaattori, joka emuloi tekstipäätettä graafisessa käyttöliittymäympäristössä. Pääte toimii pääasiassa VTE:n avulla. VTE sisältää osia, jotka toteuttavat täysin toimivan pääte-emulaattorin.

# Komentotulkki

Komentotulkki (eng. shell) on ohjelma, joka tarjoaa rajapinnan komentojen tai ohjelmien "käynnistämiseen" päätteestä. Se myös mahdollistaa hakemistojen sisällön selaamisen ja avaamisen. Suosittuja komentotulkkeja ovat bash, zsh, csh.

# Ohjausmerkkijonot

Ohjausmerkkijono on nimensä mukaisesti merkkijono, joilla muutetaan datan merkitystä päätteessä. Ohjausmerkkijonoja käytetään, kun tietokoneessa on käytettävissä vain yksi kanava edestakaiseen tiedonsiirtoon. Ohjausmerkkijonoilla lähetetystä tiedosta erotellaan suoritettava komento sekä säilytettävä ja näytettävä data toisistaan.

# Kehote

Kehote tunnetaan myös nimellä komentokehote (eng. prompt). Se on merkkijono, jolla komentoriviympäristö ilmoittaa komentotulkin valmiudesta vastaanottaa komentoja.

Kehote loppuu yleensä johonkin merkeistä $, %, # tai >, ja sisältää tietoa työskentelykansion polusta. Unix-pohjaisissa järjestelmissä kehote loppuu yleensä merkkeihin $ tai % riippuen käyttäjän asemasta. Esimerkiksi $ kuvaa normaalia käyttäjää ja # pääkäyttäjää (root).

# Komento

Kehotteeseen kirjoitettu syöte, joka tulisi ajaa, on komento. Se on ohjelman nimen ja ohjelman suoritustapaa määrittävien parametrien yhdistelmä.