Sindhu S
sindhus@live.in 2013
Ekaterina Gerasimova
kittykat3756@gmail.com 2013-2014
Michael Hill
mdhillca@gmail.com 2013
Profilok létrehozása, szerkesztése és törlése.
Kelemen Gábor
kelemeng at gnome dot hu 2013, 2014, 2015.
Attila Hammer
hammera at pickup dot hu 2014.

# Profilok kezelése

A Terminál beállításainak halmazát profilnak nevezzük. A Terminál támogatja több profil használatát. Beállíthat Terminálprofilokat egyéni parancs vagy parancsértelmező futtatására, beállíthat profilt távoli számítógépekhez csatlakozásra SSH-val, vagy GNU Screen munkamenet elindítására is.

A Terminál elérhető beállításai közé tartoznak:

Profil neve.

Betűkészlet- és háttérszínek.

Kompatibilitás a Backspace és Delete billentyűkkel.

Görgetés

Új terminál megnyitásakor az alapértelmezett profil kerül betöltésre, hacsak nem választott ki másik profilt. A beállítások módosításai az éppen használt profilba kerülnek mentésre.

# Alapértelmezett profil beállítása

Az alapértelmezett profil a minden Terminállap vagy -ablak indításakor alkalmazott profilbeállítások gyűjteménye.

Válassza a Szerkesztés Beállítások Profilok menüpontot.

Válassza ki az alapértelmezettként beállítandó profilt az Új terminál indításakor használt profil legördülő menüből.

# Válasszon egy profilt:

Megváltoztathatja az aktuális Terminállapon vagy -ablakban használt profilt a Terminál Profil megváltoztatása menüpont használatával.

# Új profil létrehozása

Az új profil minden módosítása automatikusan mentésre kerül. Új profil létrehozása:

Válassza a Fájl Új profil menüpontot.

Írja be az új profil nevét a Profil neve mezőbe.

Válassza ki a kívánt betűkészletet, kurzoralakot és ablakméretet az Általános lapon.

Állítsa be a kívánt viselkedést az parancs kilépésekor. Beállíthat egyéni parancsértelmezőt is a Parancs lapon.

Állítsa be a kívánt témát és színeket a Színek lapon.

Állítsa be a kívánt görgetési tulajdonságokat a Görgetés lapon.

# Új profil létrehozása egy meglévő alapján

Új profilt egy meglévő beállításai alapján is létrehozhat:

Válassza ki a szerkeszteni kívánt profilt a Terminál Profil megváltoztatása Profil neve alatt, ahol a Profil neve a szerkeszteni kívánt profil neve. Ennek alternatívájaként választhatja a Fájl Új profil menüpontot is az éppen használt profil klónozásához.

Állítsa be a kívánt profilbeállításokat. Ezek automatikusan mentésre kerülnek. Ha az Általános lapon nem frissíti a Profilnevet, akkor az új profil nem írja felül azt, amelyikre épül.

Ennek alternatívájaként előbb létrehozhatja a meglévő profil másolatát, majd szerkesztheti a profilt:

Válassza a Szerkesztés Beállítások Profilok menüpontot.

Válassza ki a kívánt profilt.

Nyomja meg a Másolás gombot.

Állítsa be a kívánt profilbeállításokat. Ezek automatikusan mentésre kerülnek. Ha nem frissíti a profilnevet, akkor az új profil nem írja felül azt, amelyikre épül.

Új profil meglévő profilból való létrehozása nem befolyásolja a meglévő profil beállításait. A beállítások változásai az új profilban lesznek tárolva.

# Profil szerkesztése

Ha az alapértelmezett profilt szerkeszti, az nem állítható vissza az eredeti beállításokra. Ha még nem hozott létre más Terminál profilokat, és személyre szabta az alapértelmezett profilt, akkor a Terminál használhatatlanná válhat, ha a beállítások problémát okoznak. Javasoljuk, hogy készítsen másolatot az alapértelmezett profilról, majd szerkessze a másolatot az egyéni profil létrehozásához.

Módosíthatja a meglévő profilokat. Ehhez válassza a Szerkesztés Profil beállításai menüpontot.

Válassza a betűkészletet, kurzoralakot és Terminálméretet.

Megváltoztathatja a Terminál viselkedését a parancs kilépésekor, beállíthat egyéni bejelentkezési parancsértelmezőt, vagy megváltoztathatja a görgetési beállításokat is.

A Terminál háttér- és szövegszíneinek módosításához lásd a Terminál színsémái oldalt.

A profil módosításai azonnal mentésre kerülnek. A Terminálhoz való visszatéréshez kattintson a Bezárás gombra.

Annak biztosításához, hogy valóban a kívánt profilt szerkeszti, válassza ki azt a Terminál Profil megváltoztatása menüpont használatával.

# Meglévő profil átnevezése

Átnevezheti a meglévő profilokat, beleértve az alapértelmezett profilt is:

Válassza a Szerkesztés Beállítások Profilok menüpontot.

Válassza ki az átnevezendő profilt.

Nyomja meg a Szerkesztés gombot. Ez megnyitja a kijelölt profil beállítóablakát.

A Profil neve melletti szövegmezőbe írja be az új profilnevet.

Nyomja meg a Bezárás gombot az ablak bezárásához.

# Profil törlése

Egy profil törlése:

Válassza a Szerkesztés Beállítások Profilok menüpontot.

Válassza ki a törölni kívánt profilt.

Nyomja meg a Törlés gombot.